b"\n_START_ARTICLE_\nCan Si\xc3\xa0\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres de tres plantes i coberta de doble vessant a fa\xc3\xa7ana. Consta de dues crugies, est\xc3\xa0 arrebossat i pintat de color blanc, a excepci\xc3\xb3 dels marcs de les obertures del primer pis._NEWLINE_La planta baixa t\xc3\xa9 dues portes met\xc3\xa0l\xc2\xb7liques de garatge amb brancals de rajola i una porta d'acc\xc3\xa9s als pisos superiors._NEWLINE_El primer pis consta d'un balc\xc3\xb3 de base monol\xc3\xadtica i amb barana de ferro de decoraci\xc3\xb3 senzilla i d'una finestra, totes dues obertures emmarcades de pedra sorrenca amb blocs grans i de llinda monol\xc3\xadtica._NEWLINE_El segon pis presenta un badiu de dos obertures de mig punt, d'impostes de rajola, i dues petites obertures rectangulars amb marcs de fusta en el lloc on, evidentment, existien unes altres dues finestres d'arc de mig punt._NEWLINE_El r\xc3\xa0fec de la cornisa \xc3\xa9s de dues fileres, una de rajola plana i una de teula.\n_START_SECTION_\nHist\xc3\xb2ria\n_START_PARAGRAPH_\nEdifici originari de finals del segle XIX o principis del segle XX, possiblement sobre edificacions anteriors._NEWLINE_El model de casa de l'interior del nucli d'Amer, com la majoria de cases de pag\xc3\xa8s, constava de dos plantes: una planta baixa pel bestiar i com a paller, i a les plantes superiors per a habitatge era com\xc3\xba fins al segon ter\xc3\xa7 del segle XX._NEWLINE_A la zona del Firal, poc edificat fins a mitjans del segle XX, era on antigament se situava la fira de bestiar en determinades \xc3\xa8poques de l'any._NEWLINE_Aquesta casa \xc3\xa9s molt similar pel que fa a estructura i disposici\xc3\xb3 general, a la ve\xc3\xafna del passeig del Firal n\xc3\xbam. 3, Can Ferrer."